અમેરિકાના પ્રમુખ ડોનાલ્ડ ટ્રમ્પનું કહેવું છે કે, જો તેમની સામે મહાભિયોગનો પ્રસ્તાવ લાવવામાં આવશે તો અમેરિકાની અર્થવ્યવસ્થા બરબાદ થઈ જશે. હાલમાં અમેરિકા અને ચીન વચ્ચે વ્યાપાર – યુધ્ધ ચાલી રહયું છે. અમેરિકાના ડેમોક્રેટ સાંસદો એવો આક્ષેપ કરી રહયા છે કે પ્રમુખ ડોનાલ્ડ ટ્રમ્પ ની સરકારના વ્યાપાર- યુધ્ધની અસર અમેરિકાના આયાતકારો તેમજ નિકાસકારો પર પડી રહી છે. અમેરિકન ટેરિફની બાબતે ચીને વારંવાર ચિંતા વ્યક્ત કરી છે. ચીનનું માનવું છે કે અમેરિકાની આ વ્યાપાર- નીતિ અવ્યવહારિક છે. અમેરિકાની આ વ્યાપાર- નીતિની ચીનની કંપની પર માઠી અસર પડી રહી છે. અમેરિકાએ 34 અબજ ડોલરની ચીનની નિકાસ પર 25 ટકા ટેકસ લગાવ્યો છે.